KLINIKAI ADATOK ÉS A VIZSGÁLAT INDIKÁCIÓJA:

2013. február óta fennálló alhasi, a has bal oldalán és főképpen jobb oldalán fellépő fájdalom. Puffadás, megnagyobbodott nyirokcsomók. Gyengeség, fáradtság, 11 kg-os fogyás. Laparoszkópia során bal hasfali endometriosis eltávolítás. Ultrahang vizsgálaton kicsit vastagabb vastagbél jobb oldalon.

Rectum hegek kivételével negatív ileo-colonoscopia.

RÉSZLETES LELET:

A máj normális nagyságú és jelintenzitású, benne körülírt gócos eltérés nem látható. Az intra- és extrahepaticus epeutak nem tágabbak.

Az epehólyag átlagosan telt, fala nem vastagabb, bennéke homogén folyadékintenzitású.

A pancreas normális nagyságú és állományú. Peripancreaticusan eltérés nem ábrázolódik. Wirsung vezeték tágulat nincs.

A lép normális nagyságú és szerkezetű.

A mellékvesék eltérés nélkül.

A vesék helyzete, nagysága, állománya és kontrasztanyag kiválasztása normális. Üregrendszeri és ureter tágulat nincs.

A kismedencében közepesen telt, vékony falú hólyag látható. Az ureterszájadékok szabadok.